钦定古今图书集成/明伦汇编/氏族典/第362卷 > 金铉
## 钦定古今图书集成/明伦汇编/氏族典/第362卷 > 金铉

按《明外史金铉传》：“铉字伯玉，武进人，占籍顺天之大
兴。祖汝升，南京户部郎中。父显名，汀州知府。铉有大
志，少以圣贤自期。崇祯元年成进士，授扬州府教授，
历国子博士、工部主事。中官张彝宪奉敕总理户、工
二部，将别建公署，铉耻为屈，抗疏言之，彝宪愠甚。铉
当榷税杭州，辞疾请假。彝宪乃摭火器不中程，劾铉”
落职。杜门谢客，环堵萧然。朝士仰其贤，荐章屡上。十
七年始起兵部主事。京师陷，铉恸哭急趋入朝。知帝
已崩，投金水河死。母章、妾王、弟錝并同日死。福王时，
谥“忠节